钦定古今图书集成/明伦汇编/氏族典/第503卷 > 陆秀夫
## 钦定古今图书集成/明伦汇编/氏族典/第503卷 > 陆秀夫

按《宋史陆秀夫传》：“秀夫，字君实，楚州盐城人。景定元
年，登进士第。李庭芝镇淮南，闻其名，辟至幕中。秀夫
才思清丽，性沈静，不苟求人知。德祐元年，边事急，诸
僚属多亡者，惟秀夫数人不去。庭芝上其名，除司农
寺丞，累擢至宗正少卿。二王走温州，秀夫从之，使人
召张世杰等至，相与立益王。时君臣播越海滨，庶事”
疏略，秀夫俨然正笏，如立治朝，或时在行中，凄然泣
下，以朝衣拭泪。王以疾殂，与众共立卫王秀夫为左
丞相，与世杰共秉政。时世杰驻兵厓山，秀夫外筹军
旅，内调工役，凡有所述作，又尽出其手。虽匆遽流离
中，犹日书《大学章句》以劝讲。至元十六年，厓山破，秀
夫走卫王舟，度不可脱，乃负王赴海死。